google/wiki40b huggingface dataset:
Masjid Al-Aziziah, Kampung Bagan Pasir

Sejarah

Masjid Al-Aziziah digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al-Aziziah adalah Abdul Hadi B. Ali. Masjid Al-Aziziah memiliki No Daftar: MY-08-HP-00201.
Sekolah Menengah Kebangsaan Kemabong

Sejarah

SMK Kemabong Tenom mula beroperasi pada tahun 1974 dengan pengambilan awal untuk tingkatan satu sahaja seramai 22 orang iaitu 12 pelajar lelaki dan 10 pelajar perempuan. Pengetua pertama ialah En Awang Besar Haji Abu Bakar.
Pada mulanya, sesi pembelajaran diadakan dengan meminjam bangunan di Sekolah Kebangsaan Kemabong. Bangunan ini (SK Kemabong) dibina pada tahun 1940 ketika pemerintahan Kolonial British atau Crown Colony dan merupakan sekolah kedua dibina di daerah Tenom. Sekolah‘Government Primary School” atau GPS ini diasaskan oleh O.K.K Dualis. Perasmian bangunan sekolah ini disempurnakan oleh Tuan Cipeck selaku Pegawai Daerah Tenom pada tahun 1950. Kebanyakan pelajar sekolah ini terdiri daripada suku kaum Murut dan Lundayeh iaitu meliputi lebih kurang 90 peratus. Terdapat juga pelajar dari suku kaum Cina, Kadazan, Dusun dan lain-lain.Oleh kerana tidak ada asrama disediakan, para pelajar terpaksa berjalan kaki ke sekolah. ada juga yang menggunakan basikal dan berperahu ke sekolah kerana terpaksa menyeberangi Sungai Padas.
Pada tahun 1987, SMK Kemabong berpindah ke bangunan baru iaitu kawasan sekolah baru yang meliputi keluasan 35 ekar berhampiran Pekan Kemabong. Kos pembinaan sekolah ini dianggarkan bernilai RM 14 juta. Pada tahun 1986, bangunan ini telah siap sepenuhnya. Kawasan baru ini turut disediakan kemudahan asas termasuklah berhampiran dengan Klinik Kesihatan, Pejabat Daerah Kecil Kemabong, Dewan Masyarakat, SEDCO dan sebagainya.
Penubuhan awal SMK Kemabong adalah untuk menampung pelajar Tingkatan Satu hingga Tingkatan Lima sahaja. Pada tahun Julai 2001, pembukaan Tingkatan Enam di sekolah ini diluluskan dan memulakan operasi sulungnya. Pada tahun 2002, kelas aliran sains dan sains sukan diperkenalkan; manakala tahun 2003 mata pelajaran teknik dan teknologi iaitu MPV turut diperkenalkan.
Guerfand

Guerfand ialah komun di jabatan Saône-et-Loire dan di kawasan Bourgogne di timur Perancis.
Chakghat

Demografik 2001

Menurut bancian India pada tahun 2001, Chakghat memiliki bilangan penduduk seramai 9,103. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Chakghat memiliki kadar pendidikan (kebolehan membaca) 64%, melebihi kadar purata kebangsaan 59.5%; dengan 60% lelaki dan 40% wanita mampu membaca. 18% dari populasi berusia di bawah 6 tahun. (2001)
Lubraniec

Lubraniec merupakan sebuah bandar yang terletak di daerah Kuyavian-Pomeranian, Poland.
Sumber Jaya Permai

Poskod

Poskod yang digunakan di Sumber Jaya Permai (Trans 4) adalah 33778. Terdapat 5 buah desa di dalam daerah kecamatan Pulau Besar.
Siti Zainon Ismail

Siti Zainon Ismail (lahir 18 Disember 1949 di Gombak, Kuala Lumpur) merupakan seorang pengarang, pengkaji seni budaya warisan Melayu, seniman, penyair, pelukis Malaysia dan tokoh Sasterawan Negara Malaysia yang ke-14. Beliau adalah peranakan keturunan Melayu - Minang - Batubara, Jawa - Banjar.

Pendidikan

Siti Zainon Ismail mendapat pendidikan awal di Sekolah Rendah Setapak, Kuala Lumpur dan Sekolah Rendah Langgar, Kota Bharu ( 1956- 1957-1961) dan seterusnya ke Sekolah Menengah Aminudin Baki (SAB), Kuala Lumpur (1962-1968). 
Beliau mula belajar mencolek kain batik di Kota Bharu. Di SAB beliau dilatih oleh guru senilukis Idris Haji Salam sehingga ia bergabung pula dengan Angkatan Pelukis Semenanjung (APS, 1964-1968). Oleh minatnya kepada seni lukis beliau melanjut ke pendidikan seni di Institut Seni Indonesia (ASRI) jurusan Seni Lukis (1970-1973). Beliau merupakan pelajar seni lukis yang kerap memenangi Anugerah Sketsa Kartini (1970-1973). Selama di ASRI turut bergabung dengan Sanggar Dewata dan turut pameran keliling Jawa. Pada bulan Februari 1974 pulang ke tanahair bertugas sebagai Jurulatih seni lukis di Kementerian Kebudayaan Belia dan Sukan (1974-1976). Seterusnya sebagai tutor di Universiti Kebangsaan Malaysia (1976) dan lulus Sarjana Sastera (UKM. 1980). Ph.D (UM. 1992). Beliau pernah mengajar di Pusat Bahasa. Kesusasteraan dan Kebudayaan Melayu dalam bidang kepakarannya Seni Budaya Warisan (kursus Kesenian Melayu Tradisional. Pemerian Budaya Benda, Tekstil dan Busana Melayu, Sejarah dan Teori Penghayatan Seni, Penulisan Kreatif). Beliau turut pernah menjadi Felow Penyelidik ATMA (1995-1996), Pengarah Kebudayaan UKM (1996-1999), Profesor di UKM dan juga Profesor di UMS (2014-2016).

Kegiatan sebagai Seniman Penyair-Pelukis

Beliau adalah penyair pelukis wanita yang terus aktif. Kerap mewakili negara dalam membaca puisi, pameran lukisan dan seminar seni budaya seluruh tanahair dan juga di peringkat antarabangsa seperti di Filipina (1976); Bhopal, India (1985); Berlin Barat ( 1985, 2000) ;Seoul ,Korea Selatan (1986); Indonesia (Aceh, Bali, Jakarta. Jambi, Lombok, Makassar, Padang, Riau, Palembang, Yogyakarta 1983-1998); Thailand ( 1986,1989, 1990). Perancis (1986), Berlin (1986). London (1986,1990,1992); Australia(1993), Singapura (1990,1995); Hamburg (2000) dan Russia (2003). 
Puisi-puisi dan cerpen beliau telah diterjemah ke pelbagai bahasa seperti Bugaria, Hindi, Inggeris, Korea, Urdu, Jepun, Perancis, Thai dan Russia.
Mukim Gajah Mati, Kelantan

Pentadbiran

Mukim Gajah Mati merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Bachok.
Kampung Besu

Poskod

Poskod yang digunakan di Kampung Besu, Sega, Pahang adalah 27300.
Taman Wira Jaya

Taman Wira Jaya ialah kawasan perumahan yang terletak di daerah Melang, Kuala Pilah , Negeri Sembilan. Taman ini juga berdekatan dengan pasaraya Econsave.
Masjid Nurul Ehsan, Kampung Medan

Latar belakang

Masjid Nurul Ehsan terletak di kedudukan Latitud 3 darjah, 4 minit, 48 saat Utara dan Longitud 101 darjah, 37 minit, 48 saat Timur. Arah kiblatnya adalah pada 292 darjah, 34minit, 19 saat.
José Ramón Carabante

José Ramón Carabante de la Plaza (lahir pada 1952 di Malaga) ialah seorang ahli perniagaan dari Sepanyol. Beliau memiliki pasukan Formula Satu HRT.
Keramat

Salah tanggapan

Dikalangan penganut Islam di negeri-negeri tanah Melayu, pemujaan keramat berlaku dikalangan orang Islam adalah disebabkan kebanyakan mereka memuliakan pemimpin-pemimpin Sufi yang dianggap sebagai keramat dan menziarahi kubur-kubur mereka dengan pendapat bahawa ia boleh memberikan kebaikan kepada mereka melalui berkat sebagai perantaraan. Perbuatan sebegini adalah bertentangan dengan ajaran ugama Islam yang sebenarnya dan boleh membawa kepada syirik.
Upacara di makam keramat biasanya terdiri dari campuran unsur-unsur Islam dan bukan Islam. Doa dan bacaan ayat-ayat al-Quran itu sahajalah daripada unsur Islam yang diamalkan dalam upacara itu. Perbuatan mengikat kain serta benang bewarna-warni atau membuat dapur batu di pintu makam itu sebagai tanda memohon berkat itu adalah amalan yang dibawa oleh orang India Islam.
Persembahan biasa yang terdiri daripada telur warna merah dan nasi kunyit ialah bercorak kemelayuan. Kedatangan agama Islam telah menggantikan bentuk-bentuk kepercayaan Melayu lama dengan memperkenalkan konsep Allah sebagai Tuhan Yang Maha Esa dan Muhammad sebagai rasul. Oleh itu dalam jampi atau mantera dimasukkan konsep Islam sebagai menggantikan fahaman ketuhanan kepercayaan animisme dan Hindu.
Khadijah Sidek

Dipecat

Khadijah Sidek merupakan seorang wanita yang berani dan vokal menyuarakan masalah wanita. Beliau berani dipecat oleh parti UMNO . Beliau selalu bertentang pendapat dengan Syed Jaafar Albar dan Mohamad Yassin bin Abdul Rahman (bekas Setiausaha Agung UMNO dan saudara lelaki Tun Dr Ismail Abdul Rahman). Khadijah menuntut agar wanita turut dipilih menjadi calon dalam Pilihan Raya Umum Malaysia 1955 . Khadijah Sidek sebagai ketua Kaum Ibu UMNO Johor mengugut 'tidak akan bergerak' jika tiada wakil wanita. 
Setiausaha Agung UMNO ketika itu terkejut dengan tuntutan dan ugutan itu. Setiausaha Agung UMNO mendesak agar wanita UMNO mengugurkan tuntutan yang dikira melampau itu.

Ahli parlimen PAS

Khadijah Sidek menjadi Ketua Kaum Ibu PAS era 1950-an. Beliau menjadi Pesuruhjaya PAS Johor dan pernah menjadi Ahli Parlimen PAS yang pertama dari kalangan wanita setelah menang di Parlimen Dungun, Terengganu. Pembangkang di parlimen ketika itu ialah Dato' Onn Jaafar, Dr. Burhanuddin bin Muhammad Nur al-Hilmi, Khadijah Sidek, Zulkifli Mohammad dan Othman Abdullah.

Keluarga

Anak
Allahyarham Mohd Hatta Hamzah .
Allahyarham Mohd Noor Kamal Hamzah
Cucu
Melati Binti Mohd Hatta,
Khadijah Binti Mohd Noor Kamal,
Kartika Binto Mohd Noor Kamal,
Kartini Binti Mohd Noor Kamal,
Mohd Zayadi Bin Mohd Noor Kamal,
Karmelia Binti Mohd Noor Kamal,
Nur Aqilah Binti Mohd Noor Kamal.
Penangkapan anti rasuah Arab Saudi 2017

Sejumlah nama kerabat Arab Saudi, menteri-menteri kerajaan dan ahli perniagaan di tahan pada November 2017 berikutan penubuhan sebuah jawatankuasa anti rasuah yang dipimpin oleh Putera Mahkota Mohammad bin Salman. Mereka ditahan di hotel Ritz-Carlton di Riyadh yang kemudiannya hotel tersebut terpaksa menolak sebarang tempahan baru dan memberitahu pelanggan untuk meninggalkan hotel. Pesawat peribadi juga ditahan untuk mengelakkan suspek melarikan diri ke luar negara.
Bank-bank di Arab Saudi turut telah membekukan lebih daripada 1,200 akaun kepunyaan individu dan syarikat dalam kerajaan sebagai sebahagian daripada pembersihan anti rasuah.

Senarai orang yang terlibat

Mereka yang ditangkap, ditahan, atau dipecat dari jawatan mereka termasuk:
Kampung Kelibang, Langkawi

Poskod

Poskod yang digunakan di Kampung Kelibang, Langkawi, Kedah adalah 07000.
Nombor E

Nombor E merupakan kod-kod untuk bahan yang boleh digunakan sebagai bahan tambahan makanan untuk kegunaan dalam Kesatuan Eropah dan Switzerland. Huruf "E" mewakili perkataan "Europe", yakni bermaksud Eropah. Nombor-nombor ini selalu dijumpai pada label makanan yang dihasilkan di bawah Kesatuan Eropah. Penilaian keselamatan dan kelulusan adalah di bawah tanggungjawab Lembaga Keselamatan Makanan Eropah.
Kewujudan satu senarai tunggal yang disatukan bagi bahan tambahan makanan mula dipersetujui pada tahun 1962 dengan cetakan berwarna. Pada tahun 1964, panduan untuk bahan pengawet ditambahkan, diikuti tahun 1970 untuk pengantioksida dan tahun 1974 untuk pengemulsi, penstabil, bahan pemekat dan agen pengegelan.

Skema penomboran

Skema penomboran ditentu berdasarkan Sistem Penomboran Antarabangsa (INS) dan dimuktamadkan oleh jawatankuasa Codex Alimentarius, walaupun hanya satu subset daripada bahan tambahan INS diluluskan untuk kegunaan di Kesatuan Eropah sebagai bahan tambahan makanan. Nombor E juga digunakan pada pelabelan makanan dalam bidang kuasa yang lain, termasuk Cooperation Council for the Arab States of the Gulf, Australia, sebahagian dari Canada (seperti Quebec), Africa Selatan, bandar New York, New Zealand dan Israel. Penggunaan nombor ini semakin meningkat, walaupun masih jarang, pada pembungkusan makanan di Amerika Utara, terutama di Kanada (di bahagian luar yang luas Quebec dan Maritimes) pada pembungkusan produk yang diimport dari Eropah.

Penyalahtafsiran

Di sebahagian negara Eropah, "nombor E" kekadang digunakan secara tidak rasmi sebagai istilah pejoratif untuk bahan tambahan makanan, dan produk-produk mungkin dipromosikan sebagai "bebas dari nombor E". Hal ini tidak benar, kerana banyak komponen makanan asli mengandungi nombor E (dan nombor semata-mata adalah sinonim bagi komponen kimia), seperti vitamin C (E300) dan likopena (E160d).
Chuping

Sistem Pengering Suria

Di Chuping juga terdapat sebuah sistem pengering suria yang dibangunkan dengan kerjasama Universiti Kebangsaan Malaysia dan Lembaga Kenaf dan Tembakau Negara. Pengering ini digunakan untuk mengeringkan tanaman kenaf atau Hibiscus Cannabinus L yang banyak ditanam di lembah Chuping. Kenaf merupakan tanaman komoditi ketiga negara selepas kelapa sawit dan getah. Haba suria yang diserap menggunakan teknologi solar thermal akan disimpan di dalam tangki simpanan haba, kemudian disalurkan ke dalam kebuk pengeringan untuk tujuan pengeringan. Penggunaan sistem pengering termaju ini boleh meningkatkan hasil, kualiti dan produktiviti kenaf di Chuping.
Kampung Bohor Karang

Poskod

Poskod yang digunakan di Kampung Bohor Karang, Ayer Hitam, Kedah adalah 06150.
Mekarjaya, Tarogong Kaler

Poskod

Poskod yang digunakan di Mekarjaya adalah 44151. Terdapat buah desa di dalam daerah kecamatan Tarogong Kaler.
Filem A Town Called Panic

Pelakon

Filem ini turut disertai oleh beberapa orang pelakon terkenal, antaranya adalah Stéphane Aubier, Jeanne Balibar, Nicolas Buysse

Ringkasan

Permainan plastik animasi seperti Koboi, Indian dan Kuda juga berhadapan dengan masalah....
Kalapagunung

Poskod

Poskod yang digunakan di Kalapagunung adalah 45553. Terdapat buah desa di dalam daerah kecamatan Kramat Mulya.
Tawar, Baling

Tawar merupakan sebuah mukim yang terletak di daerah Baling, Kedah, Malaysia.
Tamparuli

Tamparuli merupakan sebuah bandar kecil yang terletak di Tuaran, Sabah. Kebanyakan penduduk di sini berbangsa Kadazan-Dusun. Di samping itu, terdapat juga komuniti berbangsa Cina yang berniaga di sini.
Tamparuli terkenal dengan daya tarikannya iaitu mempunyai jambatan gantung terpanjang, dengan terciptanya lagu 'Jambatan Tamparuli', yang kini menjadi lagu kegemaran bagi kaum Kadazan Dusun.
Stesen BRT Sunway-Setia Jaya

Lokasi

Stesen ini terletak di PJS 8, Petaling Jaya, Selangor. Di utara stesen adalah persimpangan Sunway  Lebuhraya Persekutuan manakala di selatan stesen adalah Leisure Commerce Square. Juga terletak berhampiran adalah flat perumahan Desa Mentari, Pangsapuri Damai, PJS 8 dan PJS 6.

Pertukaran

Stesen ini terletak di selatan  2  Setia Jaya. Walaupun terletak bersebelahan, tiada sambungan berbayar dibina antara dua stesen. Penumpang perlu membeli tiket baharu untuk menukar laluan BRT ke KTM Komuter dan sebaliknya.

Perkhidmatan bas

Stesen ini terletak berhampiran hentian bas Sungei Way Free Trade Zone dimana bas Causeway Link laluan P701; bas Seranas laluan 700; bas Wawasan Sutera laluan 710 dan 734; bas RapidKL laluan 750 dan 751 berkhidmat di hentian bas tersebut.
Kampung Jelawat

Poskod

Poskod yang digunakan di Kampung Jelawat, Bachok, Kelantan adalah 16070.
Perang Uthmaniyyah di Eropah

Empayar Byzantine

Selepas menyerang Empayar Byzantine yang telah lemah pada tahun 1356 (tahun sebenar dipertikaikan kepada kemungkinan pada tahun 1358 di sebabkan perubahan kalendar Byzantine), (lihat Suleyman Pasha) yang mana menyediakan asas kepada operasi di Eropah, Empayar Uthmaniyyah memulakan perluasan ke arah barat dan memasuki benua Eropah pada pertengahan kurun ke-14.
Constantinople jatuh pada tahun 1453 selepas Pertempuran Varna dan Pertempuran Kosovo Kedua.
Keseluruhan Yunani ditawan pada tahun 1461 (Empayar Trebizond)  (lihat : Yunani Uthmaniyah).

Empayar Bulgaria

Pada separuh kedua kurun ke-14, Empayar Uthmaniyah terus mara ke utara dan barat Balkan, berjaya menguasai Thrace dan kebanyakan wilayah Macedonia selepas Pertempuran Maritsa pada tahun 1371. Sofia jatuh pada tahun 1382, diikuti dengan ibu negara Empayar Bulgaria Kedua iaitu Tarnovgrad pada tahun 1393, dan wilayah barat laut selebihnya selepas Pertempuran Nicopolis pada tahun 1396.

Kurun ke-19

Pemberontakan Serbia Pertama berlaku pada tahun 1804, diikuti dengan Pemberontakan Serbia Kedua pada tahun 1815; Serbia dibebaskan sepenuhnya pada tahun 1867. Kemerdekaannya secara rasminya diakui pada tahun 1878.
Perang Rusia-Turki ke-6 bermula pada tahun 1806 dan tamat pada bulan Mei 1812, hanya 13 hari sebelum Serangan Napoleon ke atas Rusia.
Pemberontakan Moldavia-Wallachia (Romania) (bermula serentak dengan Revolusi Yunani).
Perang Kemerdekaan Yunani, berlangsung dari tahun 1821 sehingga 1832, di mana kuasa-kuasa Besar campur tangan pada tahun 1827, termasuk Rusia (Perang Rusia-Turki ke-7, 1828–1829), di mana Greece mendapat kemerdekaannya; Perjanjian Adrianople ditandatangani dan menjadi titik penamat perangt.

Pemberontakan Ilinden-Preobrazhenie

Pemberontakan Macedonia bermula pada tahun 1903. Lihat Pemberontakan Ilinden–Preobrazhenie.

Perang Balkan 1912-1913

Dua Perang Balkan berlaku pada tahun 1912 dan 1913, melibatkan tindakan lanjut menentang Empayar Uthmaniyyah di Eropah. Liga Balkan berjaya menakluk Macedonia dan kebanyakan kawasan Thrace daripada Empayar Uthmaniyyah, dan kemudian menghadapi pertikaian berhubung pembahagian wilayah. Albania mengistiharkan kemerdekaan daripada Empayar Uthmaniyyah pada tahun 1912, selepas beberapa rusuhan dan pemberontakan. Ini mengecilkan lagi pegangan wilayah Turki di Eropah (Rumelia) ke garis sempadan sekarang di Thrace Timur.

Perang Dunia I

Perang Dunia Kedua (1914-1918) menjadi penyebab utama akan kejatuhan Empayar Uthmaniyyah, yang mana secara rasminya tamat pada tahun 1922. Bagaimanapun, semasa perang Empayar Uthmaniyyah berjaya menghalang Tentera Laut Diraja Britain dari mendekati Istanbul, menghentikan serangan Entente dalam Pertempuran Gallipoli (1915-1916). Walau bagaimanapun, di bawah syarat-syarat Perjanjian Lausanne (1923) membawa kejatuhan Empayar.
Nirsa

Demografik 2001

Menurut bancian India pada tahun 2001, Nirsa memiliki bilangan penduduk seramai 13,903. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Nirsa memiliki kadar pendidikan (kebolehan membaca) 64%, melebihi kadar purata kebangsaan 59.5%; dengan 61% lelaki dan 39% wanita mampu membaca. 14% dari populasi berusia di bawah 6 tahun. (2001)
Steradian

Steradian (simbol: sr) ialah unit SI untuk sudut padu. Ia adalah padanan 3-dimensi kepada radian dalam 2 dimensi. Nama ini sebahagiannya berpunca daripada bahasa Yunani stereos untuk pepejal.
Wonggarasi Barat

Poskod

Poskod yang digunakan di Wonggarasi Barat adalah 96468. Terdapat 7 buah desa di dalam daerah kecamatan Lemito.
Kuih bronok

Kuih Beronok atau juga dikenali sebagai beronok sagu merupakan sejenis kuih tradisional Melayu. Ia dibuat daripada sagu biji atau juga dikenali sebagai sagu mata ikan. Kuih Beronok ini dimakan bersama dengan kelapa parut.

Cara membuatnya:

Sagu biji dibersihkan, jirus dengan sedikit air dan toskan airnya. Kelapa dibuang kulit dan airnya, kemudian diparut dan gaulkan dengan sedikit garam.
Masakkan gula dengan air hingga hancur dan mendidih setelah itu masukkan sagu serta pewarna merah kacau hingga sagu kembang. Bila sagu kembang angkat dan sejutkan. Setelah sejuk dipotong dan gaulkan dengan kelapa parut yang telah digaulkan dengan kelapa parut yang telah digaul garam.

Perihal lain

Bronok juga merupakan nama sejenis haiwan laut di Langkawi yang menyerupai gamat.
Ko So-young

Kehidupan awal

Ko lahir di Seoul, Korea Selatan. Beliau menghadiri sekolah tinggi perempuan sebelum ditawarkan kemasukan ke Universiti Chung-Ang University dimana beliau mempelajari sains komputer.

Kerjaya

Ko membuat penampilan lakonan pertamanya di dalam drama Love Tomorrow pada tahun 1993. Beliau membuat penampilan filem pertamanya di dalam The Fox with Nine Tails pada tahun 1994 yang juga dibintangi oleh Jung Woo-sung. Ko mula dikenali selepas muncul di dalam filem Beat. Sejak itu, beliau telah muncul di dalam beberapa filem melodrama termasuk If the Sun Rises in the West, Love Wind Love Song dan Love.
Pada tahun 2001, Ko membintangi bersama Lee Sung-jae dalam filem A Day. Persembahan lakonan beliau dipuji oleh pengkritik dan beliau memenangi kategori Pelakon Wanita Terbaik di Anugerah Grand Bell. Ko kembali pada tahun 2003 menerusi filem thriller, Double Agent. Beliau membintangi dua filem pada tahun 2006: filem seram, APT dan filem romantik komedi, Project Makeover. Ko berehat daripada lakonan bermula tahun 2007.
Selepas sepuluh tahun sejak penampilan terakhirnya, Ko membuat kemunculan kembali pada tahun 2017 menerusi drama KBS, Ms. Perfect.

Kehidupan peribadi

Ko berkahwin dengan pelakon, Jang Dong-gun di dalam sebuah majlis yang berlangsung di Hotel Shilla Seoul pada 2 Mei 2010 semasa mengandung lima bulan. Anak pertama mereka, seorang lelaki yang diberi nama Jang Min-joon lahir pada 4 Oktober 2010. Anak kedua mereka, seorang perempuan, lahir pada 25 Februari 2014.
Gerolstein

Gerolstein merupakan sebuah kawasan perbandaran terletak di daerah Vulkaneifel, Rhineland-Palatinate, Jerman.
Mambang Kuning

Matlamat

Mambang kuning dipercayai membawa penyakit demam kuning, dan dipercayai sering menyerang kanak-kanak.

Status

Mambang kuning adalah sejenis makhluk halus yang hidup bebas dan tidak dipelihara oleh manusia.

Penelitian secara ilmiah

Mambang kuning kemungkinannya cara masyarakat dahulu menjelaskan punca demam kuning dikalangan kanak-kanak.
Lihat juga hantu dalam masyarakat Melayu.
Loji Janakuasa Arang Batu Lahad Datu

Loji Janakuasa arang batu Lahad Datu terletak di Lahad Datu,Sabah,Malaysia. Tenaga Nasional Berhad (TNB) mendapati lokasi Kampung Sinakut, Felda Sahabat, Lahad Datu lebih sesuai .
Timbalan Ketua Menteri Sabah Datuk Joseph Pairin Kitingan selaku Menteri Pembangunan Infrastruktur Negeri Sabah menyatakan loji itu akan menghasilkan 300 megawatt tenaga elektrik . Sektor perindustrian da penduduk di Gugusan Perindustrian Kelapa Sawit (POIC) amat memerlukan tenaga elekterik yang stabil.

Bantahan penduduk

Sebilangan penduduk membantah pembinaan loji kerana akan asap loji akan mencemarkan alam sekitar dan aktiviti perlancongan pastinya akan terjejas. Cadangan asal loji ini ialah di Silam atau di Sandakan.
September 2009, Perdana Menteri Malaysia Datuk Seri Najib Tun Razak mencadangkan Felda Sahabat di Lahad Datu sebagai pilihan terbaik loji ini. Felda Sahabat terletak kira-kira 100 km dari Lahad Datu. Tanpa pembinaan janakuasa, bekalan elektrik pasti akan terputus dan menjejaskan kerancakan ekonomi Pantai Timur Sabah. Aktiviti keagamaan termasuk di Masjid Al-Kauthar, Tawau juga akan terjejas.
Sejak tahun 2007, dua forum awam telah dilaksanakan di Lahad Datu, tiga di Sandakan dan dua di Kota Kinabalu bagi menjelaskan segala kemusykilan anggota masyarakat dan pertubuhan bukan kerajaan berhubung projek. Ramai Wartawan tempatan di Sabah dibawa menyaksikan operasi loji janakuasa arang batu di Manjung, Perak dan Kapar, Selangor.Pengurus Kanan Perhubungan Korporat SESB Chenderamata Sinteh menyatakan Jabatan Alam Sekitar akan mengeluarkan laporan Penilaian Kesan Alam Sekitar (EIA) .
Voigtsdorf

Voigtsdorf merupakan sebuah kawasan perbandaran terletak di daerah Mecklenburgische Seenplatte, Mecklenburg-Vorpommern, Jerman.
Cikadu, Cijambe

Poskod

Poskod yang digunakan di Cikadu adalah 41286. Terdapat buah desa di dalam daerah kecamatan Cijambe.